Heikki Kovalainen

Heikki Johannes Kovalainen (født 19. oktober, 1981 i Suomussalmi, Finland) er en finsk Formel 1-fører som kjører for Lotus F1.

Han startet sin Formel 1-karriere som testfører i 2006 for Renault. I 2007 fikk han et sete hos Renault, hvor han endte sesongen på en høyere plassering enn den rutinerte lagkameraten Giancarlo Fisichella. Den 14. desember 2007 ble det offentliggjort at Kovalainen skulle kjøre for McLaren i 2008, med Lewis Hamilton som lagkamerat. Der ble han i to sesonger, før han mistet setet sitt til den nykronede verdensmesteren Jenson Button. Han valgte så før -sesongen å gå over til Lotus Racing, som i  skiftet navn til Caterham. I  mistet han førersetet, men ble i en rekke løp hentet inn av Caterham som testfører på fredager i løpshelgene. For de to siste løpene i sesongen ble han hyret av Lotus F1 som erstatning for Kimi Räikkönen.

Formel 1

Renault (2007) 
Heikki Kovalainen testet første gang for Renault i desember 2003. I 2005 ble han ansatt som testfører sammen med Franck Montagny. I 2006 fikk han plassen til Montagny som test- og reservefører, etter at franskmannen fikk sparken. Foran 2007-sesongen hadde Fernando Alonso meldt overgang til McLaren og Kovalainen ble igjen forfremmet, nå til fører sammen med den erfarne italieneren Giancarlo Fisichella.

Debuten på Albert Park i Australias Grand Prix ble en stor skuffelse etter en dårlig kvalifisering og mange små førerfeil gjennom hele løpet. Men Kovalianen tok sitt første Verdensmesterskapspoeng i sitt andre Formel 1-løp under Malaysias Grand Prix. Hans første pallplassering kom i slutten sesongen, i et dramatisk og fartsfylt Japan Grand Prix, hvor Heikki var oppe på en andreplass etter mange safetycar-perioder. Rett bak ham lå landsmannen Kimi Räikkönen i Ferrari og presset finnen, men Kovalainen klarte å holde hode kaldt og kunne kjøre inn til en flott andreplass, bare åtte sekunder bak vinneren. Han styrte unna store førerfeil og tekniske problemer gjennom hele sesongen. Bortsett fra i Brasil hvor han spant av banen på runde 35 og kolliderte inn i dekkbarrierne. Han utkonkurrerte sin mer erfarne teamkollega, Giancarlo Fisichella, og endte sesongen på en 8.-plass sammenlagt med 30 poeng.

McLaren (2008-2009) 
Den 14. desember 2007, ble det bekreftet at Kovalainen skulle kjøre for McLaren-Mercedes sammen med Lewis Hamilton for 2008-sesongen. Kovalainen er den fjerde finske føreren til å kjøre for laget. Både Keke Rosberg, Mika Häkkinen og Kimi Räikkönen, har alle kjørt for McLaren og alle har blitt Verdensmester i Formel 1. I hans første løp for teamet, Australias Grand Prix 2008, kvalifiserte han seg til tredje beste startspor, og bare en safetycar-periode hindret Heikki i å komme på en andreplass i løpet. Han satte Raskeste rundetid og kom på en femteplass. Hans første pole position kom under Storbritannias Grand Prix, men han endte løpet på en 5.-plass. 3. august 2008 tok han sin første Grand Prix-seier i Ungarn, og han hadde også en 4.-plass i løpet etter i Europas Grand Prix, samt en sterk 2.-plass i Italia. Han endte 2008-sesongen på en 7.-plass med 53 poeng.

Formel 1-sesongen 2009 startet ikke så bra for Kovalainen med to brutte løp. De første poengene kom med en 5.-plass i Kinas, men flere svake og brutte løp fulgte. Ikke før i Tysklands Grand Prix og Ungarns Grand Prix med henholdsvis en 8. og en 5.-plass, klarte Kovalainen å skaffe seg flere poeng. I kvalifiseringen til Europas Grand Prix i Valencia, lå finnen lenge an til å ta pole position, men en førerfeil like før innspurten, gjorde at han tapte plassen til lagkamerat og regjerende mester, Lewis Hamilton.

Lotus Racing (2010) 
Kovalainen gikk over til Lotus Racing før 2010-sesongen etter at han mistet setet sitt til den nykronede verdensmesteren Jenson Button, hvor han fikk Jarno Trulli som lagkamerat.

Resultater

Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Noter til tabellen:
  - Brøt løpet, men ble klassifisert ettersom han hadde fullført over 90% av løpsdistansen.

Referanser

Eksterne lenker 
 
 
 Brasiliansk nettside om Heikki Kovalainen

Finske Formel 1-førere
Personer fra Suomussalmi
Fødsler i 1981